Լիդիա Կորոլյովա

Լիդիա Կորոլյովա (ռուս.՝ Королёва, Лидия Георгиевна, փետրվարի 21, 1917(1917-02-21), Մոսկվա, Ռուսական կայսրություն - հոկտեմբերի 18, 1999(1999-10-18), Մոսկվա, Ռուսաստան), թատրոնի և կինոյի խորհրդային և ռուս դերասանուհի։


== Կենսագրություն ==
Լիդիա Կորոլյովան ծնվել է 1917 թվականի փետրվարի 21-ին, Մոսկվայում։
Նրա հայրը եղել է Գեորգի Կորոլյովը, մայրը` Քսենիա Կորոլյովան, քույրը` Սերաֆիմա Կորոլյովան և եղբայրը` Գենադի Կորոլյովը։
1936-1937 թվականներին սովորել է Մոսկվայի պետական համալսարանի մաթեմատիկայի բաժնում։ 1938 թվականին ընդունվել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ռեժիսորական բաժին, որտեղ դարձել է Սերգեյ Էյզենշտեյնի սիրելի աշակերտներից մեկը, 1942 թվականին փոխադրվել է դերասանական ֆակուլտետ, որտեղ դասավանդում էին Բ. Բիբիկովը և Օ. Պիժովը։ Գերասիմովի անվան կինեմատոգրաֆիայի համառուսական պետական ինստիտուտն ավարտել է 1944 թվականին։ 1946 թվականին դարձել է ոչ շատ վաղուց ստեղծված Կինոդերասանի թատրոն-ստուդիայի թատերախմբի անդամ, որի կազմում մնացել է մինչև 1989 թվականը։ Զուգահեռ աշխատել է երգիծանքի գրական և թատերական «Կապույտ թռչունը» անսամբլում (եղել է դերասան և ռեպրիզների հեղինակ, 1947-1950 թվականներին), Պոտսդամում խորհրդային զորքերի դրամատիկական թատրոնում (1951-1954 թվականներին), Գորկու անվան կինոստուդիայում (1959-1989 թվականներին)։
Ֆիլմում իր դեբյուտն է նշել 1943 թվականին և խաղացել է հիմնականում դրվագային դերեր։ Առավել սերտորեն համագործակցել է հեքիաթների բեմադրիչ Ալեքսանդր Ռոուի հետ։ Ցածր և խռպոտ ձայնի շնորհիվ պահանջված է եղել մուլտիպլիկացիոն կինոյում, հիմնականում հնչյունավորել է կենդանիների դերեր «Սոյուզմուլտֆիլմ» և «Էկրան» ստուդիաների ֆիլմերում։ Հաճախ է հրավիրվել գիտահանրամատչելի ֆիլմերի ստուդիաներ, նկարահանվել է «Ֆիտիլներում», հաջողությամբ հանդես է եկել էստրադայում` սեփական ստեղծագործությունների տեքստերով։
Լիդիա Կորոլյովան մահացել է 1999 թվականի հոկտեմբերի 18-ին, Մոսկվայում։ Թաղված է Կալիտնիկովյան գերեզմանոցում.:


== Ֆիլմագրություն ==


=== Մուլտֆիլմերի հնչյունավորում ===
1948 թվական` Ֆեդյա Զայցև` Մատրյոշկա
1960 թվական` Մարդուկին ես եմ նկարել` Մատրյոշկա
1963 թվական` Խավարասերը` վայրի կով (դրվագային, լուսագրերում նշված չէ)
1968 թվական` Ջրահարսը (մուլտֆիլմ, 1968)` Ուղեվար-ձուկ
1968 թվական` Սատանիկը («Ֆիթիլ» № 77)` Սատանայի մայր/տատիկ
1969 թվական` Ցրված Ջովաննին` տիկին (լուսագրերում նշված չէ)
1970 թվական` Վարունգի արկածները` Նապաստակ (լուսագրերում նշված չէ)
1972 թվական` Կանաչ ծղրիդը
1981-1982 թվական` Կար չկար Սաուշկին չկար (լուսագրերում նշված չէ)
1982 թվական` Ով կգա Նոր տարուն` Արջը
1983 թվական` Հետաքննությունները տանում են դեպի գնդիկ բոքոնիկը (ֆիլմ № 1)` երկրորդ պառավը (դրվագ)
1984 թվական` Դա ընդհանրապես այդ մասին չէ` Կովի տիրուհին (լուսագրերում ցուցադրված չէ)
1991 թվական` Բոբբերների երկրում 1
1993 թվական` Բոբբերների երկրում 2


=== Ֆիլմերի կրկնօրինակում և հնչյունավորում ===
1948 թվական` Օլիվեր Թվիստը (Մեծ Բրիտանիա)` տիկին Կորնի (Մերի Կլերի դերը)
1956 թվական` Փարիզի Աստվածամոր տաճարը (ֆիլմ, 1956)` թզուկ (Պիերալի դերը)
1960 թվական` Կապիտան (Ֆրանսիա, Իտալիա)` Լորենցո, ալքիմիկոս (Պիերալի դերը)
1978 թվական` Կապիտան Վրունգելի նոր արկածները` Կատաղի գործակալ-գանգստեր Հարրին (Սավելի Կրամարովի դերը. հնչյունավորումը վերջին դրվագում)


== Մատենագրություն ==
С. Капков. «В гостях у сказки». М., Алгоритм, 2006


== Ծանոթագրություններ ==


== Արտաքին հղումներ ==
Lidiya Korolyova (1917–1999) Internet Movie Database կայքում
Լիդիա Կորոլյովա — animator.ru
https://web.archive.org/web/20070927011601/http://www.vlepp.serpukhov.su/~osadchiy/akters/akter3/koroleva.htm
https://web.archive.org/web/20071007090423/http://www.tvci.ru/index/id/80200041750000.html
http://mega.km.ru/cinema_2001/encyclop.asp?TopicNumber=17381(չաշխատող հղում)